Tinotus

Tinotus er en slekt av biller som hører til den store underfamilien Aleocharinae i familien kortvinger (Staphylinidae).

Utseende  
Nokså små (1,2-4 millimeter), noe brede, halvblanke, fint hårete, rødbrune til mørkbrunlige kortvinger. Hodet er stort og rundet med middelsstore til store fasettøyne og gaske kraftige antenner. Pronotum er rundet med rett forkant, betydelig bredere enn langt. Dekkvingene er gasnke korte, høyst så lange som pronotum. Slekten skiller seg fra typiske Aleochara ved at føttene på frambeina er fire-, ikke fem-leddete.

Levevis 
Artene kan gjerne finnes på møkk. Larvene er parasitter på fluepupper.

Utbredelse 
Slekten er utbredt i Holarktis, også i det nordlige Sør-Amerika.

Systematisk inndeling 
Slekten blir nå ofte plassert som en underslekt av Aleochara.

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae) Latreille, 1802
 Underfamilien småkortvinger (Aleocharinae) Fleming, 1821
 Stammen Aleocharini  – 26 arter i Norge
 Slekten Tinotus Sharp, 1883
 Tinotus acerbus Casey, 1911
 Tinotus caviceps Casey, 1893
 Tinotus imbricatus Casey, 1893
 Tinotus morion (Gravenhorst, 1802) - vanlig i Sør-Norge
 Tinotus parvicornis Casey, 1911
 Tinotus trisectus Casey, 1906

Kilder 
 Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.

Eksterne lenker 
 

Småkortvinger
Biller formelt beskrevet i 1883
Dyr formelt beskrevet av David Sharp